André Hugon

**André Hugon** (1886–1960) var en fransk filmregissør, manusforfatter og filmprodusent som laget stumfilm og etter hvert også lydfilm. I alt laget han 90 filmer fra 1913 til 1952. Ettertiden har i liten grad interessert seg for Hugons verksliste, men noen filmhistorikere har skrevet om enkelte av filmene hans som eksempler på bølgen av eksotisme innen fransk film i mellomkrigstiden.

## Bakgrunn
Hugon var født i Algerie, som da var en fransk koloni. Flere av filmene hans ble spilt inn i franske kolonier på vestkysten av Afrika; det gjaldt blant annet *La Croix du Sud* (1932, tittelen betyr «Sydkorset») og *El Guelmouna, marchand de sable* (1932; omtrentlig oversettelse: «Guelmouna, sandselgeren»).

## Karriere
Hugon arbeidet først som filmjournalist i *Paris-Midi*, *Excelsior* og *Le Temps*. I 1916 begynte han å arbeide for hærens film- og fotoavdeling; etter at første verdenskrig brøt ut i 1914 hadde all ordinær filmproduksjon opphørt i Frankrike. Under første verdenskrig laget han flere filmer med Jeanne Bourgeois (Mistinguett) der temaet blant annet var avsløring av spioner fra fremmede makter.

I 1918 etablerte Hugon sitt eget filmtidsskrift *Cinema-Theatre*. Han skrev flere romaner.

På 1920-tallet laget han flere filmer som bygget på romaner; i 1922 kom 

Dans les années 1920, il met en scène des adaptations d'œuvres littéraires. Filmen *[[Le Roi de Camargue]]* (1922) bygget på en roman fra 1890 av Jean Aicard (1848–1921). Filmen *[[Notre-Dame-d'Amour (film)|Notre-Dame-d'Amour]]* (1923) bygget på en annen av Aicards romaner; *Notre-Dame-d'Amour* fra 1896. I 1923 hadde Hugon premiere med filmen *Le Petit Chose*, som bygget på en roman med samme tittel av Alphonse Daudet. I 1924 kom filmen *La Gitanilla*, der Hugons manus bygget på et verk av Cervantes. I 1924 kom Hugons film *La Princesse aux clowns*, der den russiske revolusjonen var bakteppe, og deretter kom to «eksotiske» filmer, *Yasmina* (1926) og *La Vestale du Gange* (1927). Hugon var en av de første filmregissørene som hadde innspillinger utenfor studio; det var særlig i Provence og Nord-Afrika han fant sine lokasjoner.

De første talefilmene vist i Frankrike var amerikanske med engelsk tale. Det franske kinopublikummet likte ikke de engelskspråklige lydfilmene, men stod på stolsetene og ropte ut at de ville ha filmer på fransk. Hugons *Les Trois Masques* (1929) ble den første filmen med fransk tale (det ble på samme tid laget en musikkfilm uten tale).

Blant hans senere filmer var blant annet kriminalfilmen *La rue sans joie* (direkte oversatt: den gledesløse gaten). Filmen var basert på Hugo Bettauers roman *La rue sans joie*, som tidligere hadde dannet forelegg for den tyske stumfilmen *[[Bak gledens maske]]* (1925), med Greta Garbo i hovedrollen. I Norge ble den franske filmen fra 1938 vist under tittelen *En gate i Paris*. Hovedrollene ble spilt av Dita Parlo og Albert Préjean.

I 1940 hadde han premiere med filmen *[[Moulin Rouge (film fra 1940)|Moulin Rouge]]*, der Joséphine Baker spilte rollen som *prinsesse Tam-Tam*. I 1941 spilte Baker for øvrig samme rolle i en annen film med samme tittel, da regissert av Yves Mirande.

## Filmografi
### Stumfilmer (utvalg)
* 1913: *Mademoiselle Etchiko* (kort)
* 1916: *[[Chignon d’or]]* (med Mistinguett i hovedrollen)
* 1916: *[[Fleur de Paris]]*
* 1917: *Mistinguett détective*
* 1919: *[[Mademoiselle Chiffon]]*
* 1922: *[[Le Roi de Camargue]]* (70 minutter; musikk: Darius Milhaud)
* 1922: *[[Le Diamant noir]]* (drama)
* 1923: *[[Le Petit Chose]]* (115 minutter; manus: Alphonse Daudet)
* 1924: *[[La Gitanilla]]*
* 1924: *[[L’Arriviste]]* (også produsent)
* 1924: *[[La Princesse aux clowns]]*

### Lydfilmer (utvalg)
* 1929: *Les Trois Masques*
* 1937: *Sarati le terrible*
* 1938: *Heltene fra Marne* (original: *Le Héros de la Marne*)
* 1938: *På skråplanet*, alternativ norsk tittel *En gate i Paris* (originaltittel: *La Rue sans joie*)
* 1940: *[[Moulin Rouge (film fra 1940)|Moulin Rouge]]*

## Referanser


## Eksterne lenker
*